**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UPII 07-30-161-2/16**

**Podgorica, 13.04.2016.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi XX iz Podgorice, br. UP II 07-30-161-1/16 od 10.02.2016. godine, radi poništaja rješenja Uprave za inspekcijske poslove UP br. 0801-03/2015-177/2 od 11.01.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 238 stav 1 Zakona o opštem upravnom postupku ( “Sl.list Crne Gore”, br.60/03, 73/10 i 32/11) je na sjednici održanoj dana 24.03.2016. godine donio:

**R J E Š E NJ E**

Žalba se usvaja.

Poništava se rješenje Uprave za inspekcijske poslove UP br.0801-03/2015-177/2 od 11.01.2016.godine.

Odobrava se pristup informaciji po zahtjevu XX iz Podgorice UP 0801-03/2015-177 od 18.12.2015.godine i obavezuje se Uprava za inspekcijske poslove da omogući podnosiocu zahtjeva neposredan uvid i kopiranje Izvornika zapisnika br.UP I – 0603/2015-5329/3 od 08.12.2015.godine o izvršenom inspekcijskom pregledu kod Ustvanog suda Crne Gore i omogući neposredan uvid u Rješenja o zasnovanom radnom odnosu lica u Ustavnom sudu Crne Gore koja se bave arhivskim i kancelarijskim poslovima u pisarnici Ustavnog suda Crne Gore uz prepisivanje imena lica zaposlenih u pisarnici Ustvanog suda Crne Gore koji će se ostvariti u prostorijama Uprave za inspekcijske poslove , na adresi Ul Oktobarske revolucije br.130, na drugom spratu.

Obavezuje se XX da na ime troškovi postupka uplati 0,30 EUR u korist Budžeta Crne Gore na žiro račun br.907-0000000083001-19 u roku od pet dana od dana prijema rješenja i dostavi dokaz o izvršenoj uplati Upravi za inspekcijske poslove.

**O b r a z l o ž e nj e**

Prvostepeni organ je postupajući po zahtjevu XX br. UP-0801-03/2015-177 od 18.12.2015.godine donio rješenje kojim je odlučeno na način: “ 1.Dozvoljava se pristup informaciji: Izvorniku zapisnika o izvršenom inspekcijskom pregledu Uprave za inspekcijske poslove – Odsjek za inspekciju za arhivsku djelatnost br. UPI 0603/2015-5329-3 od 08.12.2015.godine . Fotokopiji rješenja Ustavnog suda Crne Gore SU br.820/14-1 od 15.10.2014.godine. Fotokopiji rješenja Ustavnog suda SU br.642/13 od 30.08.2013.godine. 2. Pristup traženoj informaciji, iz tačke 1 dispozitiva ovog rješenja ostvariće se neposrednim uvidom u istu, u prostorijama Uprave za inspekcijske poslove, na adresi Ul.Oktobarske revolucije br.130, na drugom spratu, u ponedeljak (18.januara 2016.godine) u 11:00h. 3. Žalba na rješenje ne odlaže izvršenje ovog rješenja.“ U obrazloženju rješenja prvostepeni organ je naveo da je XX podnio Upravi za inspekcijske poslove zahtjev za pristup informacijama evidentiran pod br. UP 0801-03-2015-177 , kojim se traži pristup sljedećoj informaciji: Izvorniku zapisnika br. UPI-0603/2015-5329/3 od 08.12.2015.godine o izvršenom inspekcijskom pregledu kod Ustavnog suda CG, i Rješenja o zasnovanom radnom odnosu lica u Ustavnom sudu CG koja se bave arhivskim i kancelarijskim poslovima u pisarnici Ustavnog suda CG. U postupku po zahtjevu Uprava za inspekcijske poslove je utvrdila da posjeduje traženu informaciju opisanu tačkom 1 dispozitiva ovog rješenja, te da se u istoj ne nalaze podaci čijim bi se objelodanjivanjem ugrozili neki od interesa iz člana 14 Zakona o slobodnom pristupu informacijama, pa je našao da zahtjev treba usvojiti kao osnovan, u skladu sa članom 13 i 21 Zakona o slobodnom pristupu informacijama.

Protiv ovog rješenja u zakonskom roku podnosilac zahtjeva je uložio žalbu. U žalbi se u bitnom navodi da se rješenje pobija zbog povrede pravila postupka i nepotpuno utvrđenog činjeničnog stanja. Žalilac u žalbi navodi da je prvostepni organ donio osporeno rješenje dana 11.01.2016.godine kojim je određeno da će podnosilac izvršiti uvid u prostorijama prvostepenog organa dana 18.01.2016.godine u 11 časova . Kako je prvostepeni organ osporeno rješenje poslao poštom žaliocu tek dana 01.02.2016.godine koji je istio primio dana 05.02.2016.godine iz kog razloga je rješenje u tom dijelu nezakonito. Nepotpno utvrđeno činjenično stanje se sastoji u tome što se iz stava 1, alineja 2 i 3 rješenja ne vidi jasno da li se označena rješenja odnose na lica ili ne te da je isto u suprotnosti sa obrazloženjem rješenja. Žalilac u daljem ističe da rješenje prvostepenog organa nije donešeno u roku koji propisuje član 31 Zakona o slobodnom pristupu informacijama, isto tako povrijeđene su odredbe člana 27 i člana 30 istog Zakona, jer prvostepeni organ nije mogao stavom 2 dispozitiva osporenog rješenja odrediti da rok pristupa traženoj informaciji prethodi datumu slanja poštom osporenog rješenja a da su način donošenja i dostavljanja rješenja uređeni Zakonom o opštem upravnom postupku. U daljem se na da je prvostepeni organ nezakonito uslovio podnošenje žalbe na osporeno rješenje drugostepenom organu uplatom administrativne takse u iznosu od 5,00eura jer je članom 13 tačka 6a Zakona o administrativnim taksama propisano da su nezaposlena lica oslobođena plaćanja takse uz čemu je uz žalbu priložen dokaz Agenciji. Podnosilac žalbe predlaže da Agencija za zaštitu ličnih podataka i slobodan pristup informacijama, kao drugostepeni organ , u smislu odredbe člana 38 Zakona o slobodnom pristupu informacijama usvoji žalbu i poništi rješenje prvostepenog organa u djelovima osporenim ovom žalbom i naloži prvostepenom organu donošenje rješenja u kojim će se omogućiti pristup informacijama zahtjevom za slobodan pristup informacijama od 18.12.2015.godine u primjerenom roku od dana dostavljanja rješenja i na način tražen tim zahtjevom .

Prvostepeni organ je dopisom od dana 04.03.2016.godine zavedenog pod brojem UP 0801-03/2015-177/3 dao izjašnjenje na navode podnijete žalbe na osporeno rješenje , i u tom aktu iznio sljedeće: dana 18.12.2015.godine prvostepeni organ je zaprimio zahtjev za slobodan pristup informacijama koji je evidentiran kod ovog organa pod brojem UP 0801-03/2015-177. Prvostepeni organ je donio rješenje UP 0801-03-2015-177/2 od 11.01.2016.godine kojim se usvaja zahtjev za pristup informaciji i dozvolio podnosiocu uvid u traženu informaciju. Tačkom 1 dispozitiva ožalbenog rješenja žaliocu se dozvoljava pristup traženoj informaciji , budući da se izvornik zapisnika o inspekcijskom pregledu nalazi u faktičkom posjedu Uprave jer je inspektor za arhivnsku djelatnost vršio nadzor u Ustvanom sudu Crne Gore , dok fotokopije Rješenja Ustvanog suda Crne Gore SU br. 820/14-1 od 15.10.2014.godine i Su br.642/13 od 30.08.2013.godine inspektorka uzela u postupku vršenja inspekcijskog pregleda u toj instituciji. Tačkom 2 dispozitiva ožalbenog rješenja žaliocu se dozvoljava pristup traženoj informaciji na način što bi izvršio neposredan uvid u istu , u prostorijama Uprave za inspkecijske poslove , na adresi Ul Oktobarske revolucije br.130, na drugom spratu u ponedeljak 18 januara 2016.godine u 11 h. Dana 11.01.2016.godine kada je ožalbeno rješenje donijeto prvostepeni organ je poštanskim putem uputio predmetno rješenje podnosiocu zahtjeva na adresu navedenu zahtjevom što se utvrđuje uvidom u Izvod iz Prijemne knjige Poste Crne Gore-pošiljka pod rednim brojem 12, sa datumom slanja 11.januar 2016.godina .Dana 30.01.2016.godine Pošta Crne Gore je prvostepenom organu vratila neuručenu pošiljku ( pošiljka br. AR 108243227M) obavještenjem da uručenje ožalbenog rješenja nije uspjelo 13. i 14. januara 2016.godine jer žalilac nije bio u stanu pa mu je ostavljeno obavještenje da pošiljku može podići u Pošti Crne Gore svakog radnog dana a što se utvrđuje uvidom u fotokopiju koverte koja je upućena podnosiocu zahtjeva i Saopštenja Pošte Crne Goresa. Uprava za inspekcijske poslove je 01.02.2016.ponovo poštanskim putem uputila ožalbeno rješenje žaliocu, na istu adresu kao i prvog puta pa je tom prilikom rješenje uručeno što se utvrđuje uvidom u Izvod iz Prijemne knjige Pošte Crne Gore – pošiljka pod rednim brojem 22 sa datumom slanja 01 februar 2016.godine . Prvostepeni organ u dijelu kojim žalilac ističe nezakonitost određene administrativne takse za podnošenje žalbe ističe da žalilac nije dostavio dokaz da se radi o nezaposlenom licu, pa prvostepeni organ nije imao osnov za oslobađanje od takse. Imajući u vidu sve iznešeno, prvostepeni organ je mišljenja da je u svemu ispoštovao Zakon o slobodnom pristupu informacijama i Zakon o opštem upravnom postupku, pa predlaže drugostepenom organu da žalbu odbije kao neosnovanu.

Nakon razmatranja spisa predmeta , žalbenih navoda, odgovora na žabu Savjet Agencije i uvida u kopiju Izvornika zapisnika br.UP I – 0603/2015-5329/3 od 08.12.2015.godine o izvršenom inspekcijskom pregledu kod Ustvanog suda Crne Gore i rješenja Ustavnog suda Crne Gore SU br. 820/14-1 od 15.10.2014.godine i Su br. 642/13 od 30.08.2013.godine nalazi da je žalba osnovana.

Članom 1 Zakona o slobodnom pristupu informacija je propisano da pravo na pristup informacijama u posjedu organa vlasti ostvaruje se na način i po postupku propisanim ovim zakonom.

Članom 4 Zakona o slobodnom pristupu informacijama je propisano da se pristupom informacijama obezbjeđuje transparentnost rada, podstiče efikasnost, djelotvornost, odgovornost i afirmiše integritet i legitimnost organa vlasti.

Članom 7 Zakona o slobodnom pristupu informacijama je propisano da pristup informacijama je od javnog interesa. Pristup informacijama može se ograničiti samo radi zaštite interesa propisanih ovim zakonom.

Članom 9 stav 1 tačka 2 Zakona o slobodnom pristupu informacijama propisano je da informacija u posjedu organa vlasti je faktičko posjedovanje tražene informacije od strane organa vlasti (sopstvena informacija, informacija dostavljena od drugog organa vlasti ili od trećeg lica) bez obzira na osnov i način sticanja.

Članom 13Zakona o slobodnom pristupu informacijama je propisano da je organ vlasti dužan da fizičkom i pravnom licu koje traži pristup informaciji (u daljem tekstu: podnosilac zahtjeva) omogući pristup informaciji ili njenom dijelu koju posjeduje, osim u slučajevima predviđenim ovim zakonom.

Član 13 stav 1 tačka 6a Zakona o admnistrativnim taksama propisano je da su nezaposlena lica oslobodjena plaćanja takse.

Članom 32 Zakona o slobodnom pristupu informacijama propisano je da je organ vlasti dužan da izvrši rješenje kojim se dozvoljava pristup informaciji u roku od tri radna dana od dana dostavljanja rješenja podnosiocu zahtjeva, odnosno u roku od pet dana od dana kada je podnosilac zahtjeva dostavio dokaz o uplati troškova postupka, ako su oni rješenjem određeni.

Savjet Agencije je poništio rješenje prvostepenog organa zbog povrede pravila postupka. Prvostepeni organ je donio rješenje kojim se odobrava pristup informacijama, u kom je naveo način, mjesto i vrijeme kada je moguće izvršiti uvid u traženu informaciju, odnosno pristupiti informaciji na način kako je traženo u zahtjevu za slobodan pristup informacijama. S obzirom da rješenje nije dostavljeno podnosiocu pri prvom slanju 11.01.2016.godine od strane prvostepenog organa, iz razloga što podnosilac zahtjeva nije bio na navedenoj adresi , i poslije ostavljenog obavještenja da rješenje može podići u Pošti CG, imajući u vidu činjenicu da ga on nije preuzeo isto se vratilo prvostepenom organu. Prvostepeni organ je isto rješenje uputio ponovo 01.02.2016.godine , i podnosilac zahtjeva ga je primio 05.02.2016.godine, međutim kako je uvid trebalo izvršiti 18.01.2016. godine a njemu je rješenje dostavljeno 05.02.2016.godine Savjet Agencije je nesporno utvrdio činjenica da mu rješenje nije blagovremeno dostavljeno odnosno da se isto ne može izvršiti i ako je dozvoljen pristup traženoj informaciji na dan 18.01.2016.godine zbog neuredne dostave podnosiocu zahtjeva za slobodan pristup informacijama. Prvostepeni ogran je bio dužan da osporeno rješenje koje je poslato 01.02.2016.godine izmjeni na način što će odrediti umjesto 18.01.2016.godine novi datum za neposredan uvid u traženu informaciju i kopiranje iste . Prvostepeni organ u smislu člana 13 Zakona o slobodnom pristupu informacijama dužan omogućiti podnosiocu zahtjeva neposredan uvid i kopiranje Izvornika zapisnika br.UP I – 0603/2015-5329/3 od 08.12.2015.godine o izvršenom inspekcijskom pregledu kod Ustvanog suda Crne Gore i omogući neposredan uvid u Rješenja o zasnovanom radnom odnosu lica u Ustavnom sudu Crne Gore koja se bave arhivskim i kancelarijskim poslovima u pisarnici Ustavnog suda Crne Gore uz prepisivanje imena lica zaposlenih u pisarnici Ustvanog suda Crne Gore koji će se ostvariti u prostorijama Uprave za inspekcijske poslove , na adresi Ul Oktobarske revolucije br.130, na drugom spratu. Kako je shodno članu 13 stav 1 tačka 6a Zakona o administrativnim taksama predviđeno oslobađanje o obaveze plaćanja admnistrativne takse za nezaposlena lica Savjet Agencije je na osnovu uvida u Uvjerenje Zavoda za zapošljavanje Crne Gore br. A-20160208123849/A5600810 od 08.02.2016.godine kojim se potvrdjuje da je XX nezaposleno lice istog oslobodio od obaveze plaćanja troškova na ime uplate iznosa od 5 eura administrativne takse u postupku po žalbi.

Prvostepeni organ dužan je prema članu 32 Zakona o slobodnom pristupu informacijama da izvrši rješenje kojim se dozvoljava pristup informaciji u roku od tri radna dana od dana dostavljanja rješenja podnosiocu zahtjeva, odnosno u roku od pet dana od dana kada je podnosilac zahtjeva dostavio dokaz o uplati troškova postupka, ako su isti određeni.

Članom 33 stav 2,5 i 6 Zakona o slobodnom pristupu informacijama je propisano da podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije, u skladu sa propisom Vlade Crne Gore. Troškovi postupka plaćaju se prije omogućavanja pristupa informaciji. Ako podnosilac zahtjeva ne dostavi dokaz da je uplatio troškove postupka u utvrđenom iznosu, organ vlasti mu neće omogućiti pristup traženoj informaciji.

Kako tražena informacija kojoj se pristup omogućava, odnosno čija se kopija traži, ima 3 stranice, primjenom člana 33 stav 2 Zakona o slobodnom pristupu informacijama i člana 1 Uredbe o naknadi troškova u postupku za pristup informacijama (Sl.list Crne Gore br.02/07) određuje se naknada troškova postupka u ukupnom iznosu 0,30 EUR i to na ime kopiranja 1 stranice po utvrđenoj cijeni od 0,10 eura po jednoj strani koje je podnosilac zahtjeva dužan uplatiti u korist Budžeta Crne Gore na žiro račun br.907-0000000083001-19 i dostavi dokaz o izvršenoj uplati Upravi za inspekcijske poslove.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku ,odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**